wannaphong/clean_thaiwikipedia huggingface dataset:
# ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 8
กลุ่ม 8 ของ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก ประกอบไปด้วยหกทีม: โปรตุเกส, สวิตเซอร์แลนด์, โรมาเนีย, เวลส์, บอสเนียและเฮอร์เซโกวีนา, และ ลิกเตนสไตน์. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 26 มกราคม พ.ศ. 2560, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.

กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 28 มีนาคม พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).

ตารางคะแนน

นัด
เวลาคือ CET/CEST.

อันดับดาวซัลโว

7 ประตู

 Diogo Gonçalves
 George Pușcaș

6 ประตู

 Heriberto Tavares

5 ประตู

 George Thomas

4 ประตู

 Ermedin Demirović
 Amer Gojak
 João Carvalho
 João Félix

3 ประตู

 André Horta
 Dennis Man
 Marvin Spielmann

2 ประตู

 Marijan Ćavar
 Mićo Kuzmanović
 Luka Menalo
 Gil Dias
 Jota
 Alexandru Cicâldău
 Ianis Hagi
 Adrian Petre
 Eray Cömert
 Connor Lemonheigh-Evans

1 ประตู

 Almir Aganspahić
 Dženis Beganović
 Hamza Čataković
 Eldar Čivić
 Amir Hadžiahmetović
 Kerim Memija
 Besim Šerbečić
 Darko Todorović
 Aldin Turkes
 Lukas Graber
 Ridvan Kardesoglu
 João Filipe
 Gonçalo Guedes
 Rúben Neves
 Xadas
 Florinel Coman
 Alex Dobre
 Andrei Ivan
 Ulisses Garcia
 Nicolas Haas
 Dimitri Oberlin
 João de Oliveira
 Djibril Sow
 Andi Zeqiri
 David Brooks
 Joe Morrell
 Tyler Roberts
 Matthew Smith

1 การทำเข้าประตูตัวเอง

 Noah Graber (ในนัดที่พบกับ โปรตุเกส)
 Dragoș Nedelcu (ในนัดที่พบกับ บอสเนียและเฮอร์เซโกวีนา)

หมายเหตุ
# ตั๋ว
ตั๋ว คือใบสำคัญจ่ายที่แสดงสิทธิ์ในการเข้าไปในงานหรือประกอบการ เช่นที่ โรงหนัง, สวนสนุก หรือสถานที่ท่องเที่ยว หรือใช้ในการเดินทาง เช่น ตั๋วเครื่องบิน ตั๋วรถประจำทาง หรือ ตั๋วรถไฟ โดยปกติแล้วตั๋วจะมีการเสียค่ายใช้จ่าย แต่บางครั้งก็อาจฟรี ตั๋วอาจใช้ไว้ใช้เป็นหลักฐานหรือใช้สำหรับการจอง
# ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 9
กลุ่ม 9 ของ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก ประกอบไปด้วยหกทีม: ฝรั่งเศส, สโลวีเนีย, มอนเตเนโกร, บัลแกเรีย, คาซัคสถาน, และ ลักเซมเบิร์ก. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 26 มกราคม พ.ศ. 2560, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.

กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 28 มีนาคม พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).

ตารางคะแนน

นัด
เวลาคือ CET/CEST.

อันดับดาวซัลโว

7 ประตู

 Martin Terrier

5 ประตู

 Moussa Dembélé

4 ประตู

 Kiril Despodov

3 ประตู

 Jonathan Bamba
 Lys Mousset
 Maxim Fedin
 Edvin Muratovic
 Alen Ožbolt

2 ประตู

 Tonislav Yordanov
 Houssem Aouar
 Jean-Kévin Augustin
 Yan Vorogovskiy
 Didar Zhalmukan
 Loris Tinelli
 Meris Skenderović
 Ilija Vukotić
 Jan Mlakar
 Matic Vrbanec

1 ประตู

 Ventsislav Kerchev
 Bozhidar Kraev
 Nasko Milev
 Antonio Vutov
 Kelvin Amian
 Olivier Ntcham
 Gevorg Najaryan
 Oralkhan Omirtayev
 Aleksandr Sokolenko
 Zhandos Soltanov
 Baktiyor Zainutdinov
 Tim Hall
 Belmin Muratovic
 Ricardo Couto Pinto
 Miloš Drinčić
 Velizar Janketić
 Nikola Krsotvić
 Filip Kukuličić
 Stefan Lončar
 Marko Miličković
 Stefan Milošević
 Milutin Osmajić
 Ognjen Stijepović
 Luka Uskoković
 Andrija Vukčević
 Erik Gliha
 Martin Kramarič
 Žiga Lipušček
 Janez Pišek
 Luka Šušnjara
 Milan Tučić
 Žan Žužek

หมายเหตุ
# เจ้าชายโอโด ดยุกแห่งอ็องกูแลม
เจ้าชายโอโด ดยุกแห่งอ็องกูแลม 

 พระประวัติ 
เจ้าชายโอโด ดยุกแห่งอ็องกูแลม ประสูติเมื่อวันที่ 19 มีนาคม พ.ศ. 2511 ณ ประเทศฝรั่งเศส ทรงเป็นพระบุตรและพระโอรสพระองค์สุดท้องใน เจ้าชายอ็องรี เคานต์แห่งปารีส และ ดัชเชสมาเรีย-เทเรซาแห่งเวือร์ทเทิมแบร์ค 

เมื่อวันที่ 27 กันยายน พ.ศ. 2530 พระองค์ได้รับการสถานปนาเป็น ดยุกแห่งอ็องกูแลม จาก เจ้าชายอ็องรี เคานต์แห่งปารีส (2451-2542) พระอัยกา

 เสกสมรส 
พระองค์ทรงเสกสมรสกับ มารี-ลีซีส เด โรฮัน-ชาบอร์ต โดยมารี-ลีซีส เมื่อวันที่ 10 กรกฎาคม พ.ศ. 2542 โดยเธอสืบเชื้อสายมาจาก พระเจ้าเจมส์ที่ 2 แห่งอังกฤษ โดยเธอเป็นพระปนัดดาในพระนัดดาของพระราชโอรสนอกสมรสของ พระเจ้าเจมส์ที่ 1 แห่งอังกฤษ โดยพิธีสมรสนั้นไม่ได้เชิญแขกเพียงแต่เชิญพระบรมวงศานุวงศ์และพระญาติวงศ์แห่งฝรั่งเศสเสด็จเข้าร่วมงานเท่านั้น และเนื่องจากทั้ง 2 ทรงอยากไว้ทุกข์ให้กับเหตุการ์โจมตี comte de Paris โดยมีพระบุตร 2 พระองค์ดังนี้
เจ้าหญิงเทเรซา
เจ้าชายปีแอร์

เจ้าชายโอโด ดยุกแห่งอ็องกูแลม ทรงอยู่ลำดับที่ 3 ในการสืบพระอิสริยยศ เคานต์แห่งปารีส ดยุกแห่งฝรั่เศส ต่อจาก เจ้าชายกัสตอน เจ้าชายโจเซฟ พระภาติยะ
# วิทยาลัยนานาชาติราฟเฟิลส์
วิทยาลัยนานาชาติราฟเฟิลส์  เป็นสถาบันอุดมศึกษาเอกชน มาตรฐานระดับสากล เปิดสอนวิชาด้านการออกแบบและบริหารธุรกิจ

ประวัติ
วิทยาลัยนานาชาติราฟเฟิลส์ กรุงเทพฯ ก่อตั้งขึ้นเมื่อปีพ.ศ. 2544  ส่วนหนึ่งของ Raffles Education Corporation และเป็นสถาบันชั้นนำทางด้านการศึกษาที่มีสาขาอยู่ใน 9 ประเทศทั่วโลก อาทิ ประเทศอิตาลี จีน อินเดีย สิงคโปร์ กัมพูชา อินโดนีเซีย มาเลเซีย ซาอุดิอาราเบีย และไทย ฯลฯ รวมถึงประเทศไทย โดยเปิดการเรียนการสอนในหลายสาขาวิชาด้วยหลักสูตรภาษาอังกฤษทั้งหมด  เปิดการเรียนการสอนทางด้านการออกแบบ อาทิ สาขาวิชาการออกแบบแฟชั่น สาขาวิชาการตลาดแฟชั่น สาขาวิชาการออกแบบกราฟิก สาขาวิชาการออกแบบและตกแต่งภายใน สาขาวิชาการออกแบบมัลติมีเดีย และสาขาวิชาการออกแบบผลิตภัณฑ์ และสาขาวิชาทางด้านการบริหารธุรกิจอีก 4 สาขาวิชา

เกี่ยวกับวิทยาลัย
วิทยาลัยนานาชาติราฟเฟิลส์ เป็นสถาบันอุดมศึกษา ด้านแฟชั่นและการออกแบบ มีความเชี่ยวชาญด้านการสร้างสรรค์ผู้ประกอบการด้านแฟชั่นการออกแบบและธุรกิจ โดยปัจจุบันมีอธิการบดีคือ ภานุพงศ์ พิทักษ์สังข์ และมี นายValetine Vu ดำรงค์ตำแหน่ง รองอธิการบดีฝ่ายวิชาการ โดยคณะวิชาจะแบ่งออกเป็น2คณะคือ คณะการออกแบบ และคณะบริหารธุรกิจ 

หลักสูตร
หลักสูตรปริญญาตรี ระยะเวลา 3 ปี สำหรับสาขาการออกแบบ

สาขาวิชาการออกแบบแฟชั่น (Fashion Design)
สาขาวิชาแฟชั่นธุรกิจ (Fashion Marketing and Management)
สาขาวิชาการออกแบบกราฟิก (Visual Communication Design/Graphic Design)
สาขาวิชาการออกแบบมัลติมีเดีย (Digital Media Design/Multimedia Design)
สาขาวิชาการออกแบบตกแต่งภายใน (Interior Design)
สาขาวิชาการออกแบบผลิตภัณฑ์ (Product Design)
สาขาวิชาการออกแบบเกม (Video Game Design)

หลักสูตรปริญญาตรี ระยะเวลา 4 ปี สำหรับสาขาบริหารธุรกิจ

สาขาผู้ประกอบการและการบริหารจัดการธุรกิจขนาดย่อม (Entrepreneurship and Small Business Operation)
สาขาการตลาด (Marketing)
สาขาการจัดการด้านการท่องเที่ยวและการโรงแรม (Tourism and Hospitality Management)
สาขาการบริหารจัดการซัพพลายเชนและโลจิสติกส์ (Supply Chain and Logistics Operation)

หลักสูตรการเรียนการสอนที่ราฟเฟิลส์ใช้ระยะเวลาเรียนทั้งสิ้น 3 ปี สำหรับสาขาการออกแบบ และ 4 ปีสำหรับสาขาบริหารธุรกิจ เมื่อนักศึกษาเรียนจบ 2 ปีแรกจะได้วุฒิอนุปริญญาขั้นสูง หรือ Advanced Diploma และหากเรียนจบปีสุดท้ายจะได้วุฒิปริญญาตรี Bachelor Degree
# เฟือร์ท
เฟือร์ท  เป็นเมืองในรัฐบาวาเรีย ประเทศเยอรมนี ตั้งอยู่ติดทางตะวันตกเฉียงเหนือติดกับเมืองเนือร์นแบร์ก เมืองนี้ถือเป็นแหล่งอุตสาหกรรมของเล่นที่สำคัญของประเทศ มีตั้งแต่ผู้ประกอบการรายย่อยไปจนถึงวิสาหกิจของเล่นขนาดใหญ่ และยังเป็นศูนย์กลางด้านเทคโนโลยีพลังงานแสงอาทิตย์ ทางรถไฟสายเฟือร์ท-เนือร์นแบร์กซึ่งสร้างขึ้นในปี ค.ศ. 1843 ถือเป็นทางรถไฟสายแรกของเยอรมัน 

เฟือร์ทยังเป็นศูนย์กลางของชุมชนชาวยิวในละแวกนี้มาตั้งแต่ศตวรรษที่ 19 โดยในปี 1840 มีชาวยิวในเฟือร์ทกว่า 2,535 คน ซึ่งคิดเป็นจำนวนกว่าครึ่งหนึ่งของยิวทั้งหมดในบาวาเรีย ต่อมาได้มีการเปิดโรงเรียนประถมของยิวขึ้นในปี 1862 จำนวนชาวยิวในเฟือร์ทเพิ่มขึ้นถึงจุดสูงสุดในปี 1880 ซึ่งมีจำนวนกว่า 3,300 คน ต่อมาในช่วงที่นาซีเรืองอำนาจ ชาวยิวจำนวนมากในเฟือร์ทถูกส่งไปยังค่ายกักกัน บ้างก็ถูกสังหาร ชาวยิวในเฟือร์ทถูกสังหารไปทั้งสิ้น 1,068 คนKomitee zum Gedenken der Fürther Shoah-Opfer (Bearbeitung Gisela Naomi Blume): Memorbuch zum Gedenken an die von den Nazis Ermordeten Fürther Juden. Fürth 1997. p. 13.
# ยุทธการที่มงกอร์แน
ยุทธการที่มงกอร์แน เมื่อวันที่ 17 พฤษภาคม ค.ศ. 1940 การสู้รบของยุทธการที่ฝรั่งเศส กองพลยานเกราะที่ 4 ของฝรั่งเศส(4e Division cuirassée) ภายใต้การนำของพันเอกชาร์ล เดอ โกล เข้าจู่โจมหมู่บ้านมงกอร์แน(Montcornet)ที่ถูกยึดครองโดยเยอรมันด้วยจำนวนรถถังฝรั่งเศสกว่า 200 คัน ฝรั่งเศสสามารถขับไล่เยอรมันไปได้ แต่หลังจากนั้นก็ต้องล่าถอยเนื่องจากขาดการสนับสนุนและการแทรกแซงของกองทัพอากาศเยอรมันลุฟท์วัฟเฟอ
# Spike-timing-dependent plasticity
Spike-timing-dependent plasticity (STDP) เป็นกระบวนการทางชีววิทยาที่ปรับกำลังการเชื่อมต่อกันของเซลล์ประสาทในสมอง
และจะขึ้นอยู่กับเวลาที่เซลล์ประสาทหนึ่งส่งกระแสประสาทหรือรับกระแสประสาทโดยเปรียบเทียบกับเซลล์อื่น ๆ 
STDP สามารถอธิบายเป็นบางส่วนเรื่องพัฒนาการของระบบประสาทที่ขึ้นอยู่กับการทำงาน โดยเฉพาะในเรื่อง long-term potentiation และ long-term depression

 แหล่งข้อมูลอื่น 
 Spike-timing dependent plasticity - Scholarpedia
หมวดหมู่:สภาพพลาสติกทางประสาท
หมวดหมู่:กระบวนการความจำ
หมวดหมู่:ประสาทวิทยาศาสตร์
# การรุกเบลเกรด
การรุกเบลเกรดหรือปฏิบัติการการรุกทางยุทธศาสตร์เบลเกรด (, Београдска операција) (14 กันยายน ค.ศ. 1944 – 24 พฤศจิกายน ค.ศ. 1944)p.1116, Dupuy; Belgrade itself was taken on 20 October เป็นปฏิบัติการทางทหารในซึ่งเบลเกรดได้รับการปลดปล่อยจากกองทัพเวร์มัคท์ของเยอรมันด้วยความพยายามร่วมมือกันของกองทัพแดงแห่งโซเวียต พลพรรคยูโกสลาเวีย และกองทัพประชาชนบัลแกเรีย กองกำลังโซเวียตและหน่วยทหารอาสาท้องถิ่นได้เริ่มแบ่งแยกกันแต่ได้ปฏิบัติการร่วมกันอย่างมีอิสระเมื่อได้ทำลายการควบคุมของเยอรมันในกรุงเบลเกรดและท้ายที่สุดก็ถูกบังคับให้ล่าถอยp.615, Wilmot "[the Red Army] entered Belgrade ... at the same time as Tito's partisans."; p.152, Seaton; "The Russians had no interest in the German occupation forces in Greece and appear to have had very little interest in those retiring northwards through Yugoslavia...Stalin was content to leave to Tito and the Bulgarians the clearing of Yugoslav territory from the enemy."; (DOCID+yu0031) Library of Congress Country Studies citing "information from Documents on German Foreign Policy, 1919–1945, Arlington, Virginia, 1976": "...Soviet troops crossed the border on October 1, and a joint Partisan-Soviet force liberated Belgrade on October 20." การวางแผนสู้รบคือการประสานงานกันอย่างราบรื่นในหมู่ผู้นำบัญชาการและปฏิบัติการนั้นส่วนใหญ่ได้ถูกมอบสิทธิ์ผ่านความร่วมมือกันทางยุทธวิธีระหว่างยอซีป ตีโตและโจเซฟ สตาลิน เมื่อเริ่มต้นขึ้นในเดือนกันยายน ค.ศ. 1944  การเตรียมการสู้รบเหล่านี้ได้อนุญาตให้กองกำลังบัลแกเรียได้มีส่วนร่วมในปฏิบัติการทั่วดินแดนยูโกสลาเวีย, ซึ่งจะเพิ่มความสำเร็จทางยุทธศาสตร์,ในขณะที่ความขัดแย้งทางการทูตได้ทวีคูณมากขึ้น

วัตถุประสงค์หลักของการรุกเบลเกรดคือการมุ่งหมายไปที่ดินแดนเซอร์เบียภายใต้การยึดครองของเยอรมัน การเข้ายึดกรุงเบลเกรดเป็นยุทธศาสตร์การโอบล้อมในคาบสมุทรบอลข่านและตัดเส้นสายการสื่อสารของเยอรมันระหว่างกรีซและฮังการี หัวหอกของการรุกได้ถูกปฏิบัติการโดยแนวรบยูเครนที่ 3 ของโซเวียตในการประสานงานกับกองทัพกลุ่มที่ 1 ของยูโกสลาฟและกองทัพเหล่าที่สิบสี่ ในเวลาเดียวกัน ปฏิบัติการในทางใต้ได้รวมไปถึงกองทัพที่สองของบัลแกเรีย และกองทัพเหล่าที่ 13 ของยูโกสลาฟ และการบุกโจมตีของแนวรบยูเครนที่ 2 ทางตอนเหนือของชายแดนยูโกสลาเวียและบัลแกเรียเพื่อเพิ่มแรงกดดันต่อกองบัญชาการเยอรมัน  มีการต่อสู้ที่ทวีความรุนแรงระหว่างกองกำลังบัลแกเรียและฝ่ายต่อต้านพลพรรคของรัฐปกครองของเยอรมันในมาซิโดเนียซึ่งได้แสดงให้เห็นถึงปฏิบัติการสู้รบทางตอนใต้ของการทัพนี้The Oxford companion to World War II, Ian Dear, Michael Richard Daniell Foot, Oxford University Press, 2001, , p. 134.
# ความเปรียบต่าง
ความเปรียบต่าง 

เป็นความแตกต่างระหว่างความส่องสว่างหรือสีที่ทำให้วัตถุหนึ่ง (หรือภาพของมัน) สามารถแยกแยะมองเห็นได้
ในการรับรู้ทางตาตามธรรมชาติ ความเปรียบต่างจะกำหนดโดยความต่างระหว่างสีและความสว่างของวัตถุเทียบกับวัตถุอื่น ๆ ที่อยู่ภายในขอบเขตภาพเดียวกัน
ระบบการเห็นในมนุษย์จะไวต่อความแตกต่างยิ่งกว่าความส่องสว่างแบบสัมบูรณ์ โดยเราสามารถรับรู้โลกได้อย่างคล้าย ๆ กันแม้แสงจะต่างกันอย่างมหาศาลภายในวันเดียวกันหรือในที่ต่าง ๆ กัน
# ศักย์สนามไฟฟ้าเฉพาะที่
ศักย์สนามไฟฟ้าเฉพาะที่ (ตัวย่อ LFP) เป็นสัญญาณทางไฟฟ้า-สรีรภาพ ที่เกิดจาก กระแสไฟฟ้ารวมกัน จากเซลล์ประสาท ใกล้ ๆ ภายในเนื้อเยื่อประสาท ในปริมาตรที่จำกัด คือ ความต่างศักย์จะเกิดข้ามปริภูมินอกเซลล์เนื่องจากศักยะงานและ Graded potential ของนิวรอนใกล้ ๆ โดยจะมีค่าหรือระดับต่าง ๆ ขึ้นอยู่กับระดับการสื่อสารผ่านไซแนปส์ คำว่า ศักย์ (Potential) หมายถึง ศักย์ไฟฟ้าหรือแรงดันไฟฟ้า โดยเฉพาะที่บันทึกได้ด้วยไมโครอิเล็กโทรดที่ฝังลงภายในเยื่อเซลล์ประสาทโดยปกติในสมองของสัตว์ที่ได้รับยาชา หรือภายในแผ่นเนื้อเยื่อสมองบาง ๆ ที่เลี้ยงไว้นอกกาย (in vitro)

 แหล่งข้อมูลอื่น 
 Mechanisms of local field potentials (Scholarpedia)
# วัดขันเงิน
วัดขันเงิน เป็นพระอารามหลวงชั้นตรี ชนิดสามัญราชกิจจานุเบกษา, ประกาศกระทรวงศึกษาธิการ , เล่ม 115, ตอนที่ 26 , 16 กุมภาพันธ์ 2531, หน้า 1107  เป็นวัดเก่าแก่แห่งหนึ่งของจังหวัดชุมพร มีอายุมากกว่า 300 ปี อยู่ในเขตการปกครองคณะสงฆ์มหานิกาย ภาค 16 ตั้งอยู่กลางชุมชนตลาดหลังสวน ตำบลวังตะกอ อำเภอหลังสวน จังหวัดชุมพร มีฐานะเป็นวัดของเจ้าคณะจังหวัดชุมพร ต่อเนื่องกันมาตั้งแต่ พ.ศ. 2489 - 2558 เป็นเวลากว่า  69 ปี  นับตั้งแต่ พระเทพวงศาจารย์ (จันทร์ โกสโล) พระราชญาณกวี (บุญชวน เขมาภิรโต) และพระธรรมโกศาจารย์ (องอาจ ฐิตธมฺโม)

 ประวัติ 
วัดขันเงิน เดิมเป็นวัดราษฎร์ ในหนังสือ “ประวัติวัดทั่วราชอาณาจักร” ระบุว่า วัดขันเงินสร้างเมื่อ พ.ศ. 2369 แต่เมื่อสืบค้นจากกรมการศาสนา จึงทราบว่าวัดขันเงินสร้างขึ้นตั้งแต่ พ.ศ. 2240 ครั้งกรุงศรีอยุธยา ในรัชกาลสมเด็จพระมหาบุรุษวิสุทธิเดชอุดม (สมเด็จพระเพทราชา)  ต่อมาพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ ๙ ทรงพระกรุณาโปรดเกล้าโปรดกระหม่อมให้ยกเป็นพระอารามหลวงชั้นตรีชนิดสามัญ เมื่อวันที่ 15 มกราคม 2531 ได้รับพระราชทานวิสุงคามสีมาราชกิจจานุเบกษา,ประกาศ พระราชทานวิสุงคามสีมา, เล่ม 73, ตอนที่ 15 , 14 กุมภาพันธ์ 2499, หน้า 93ครั้งล่าสุดเมื่อ พ.ศ. 2499

 พระอุโบสถ 
พระอุโบสถเป็นอาคารคอนกรีตทั้งหลัง ขนาดกว้าง 18 เมตร ยาว 29 เมตร หลังคาจัตุรมุขซ้อนกัน 3 ชั้น  สร้างเมื่อ พ.ศ. 2495 สมัยพระเทพวงศาจารย์ (จันทร์ โกสโล) เป็นเจ้าอาวาส พระอุโบสถหลังนี้สร้างขึ้นแทนพระอุโบสถไม้หลังเก่า

พระประธานพระอุโบสถ เป็นพระพุทธชินราชจำลอง ประทับนั่งขัดสมาธิ ปางมารวิชัย หล่อด้วยทองเหลือง และลงรักปิดทอง ขนาดหน้าตักกว้าง 2.38 เมตร สูง 3.20 เมตร สร้างเมื่อ พ.ศ. 2498 เบื้องซ้ายและขวา มีพระอัครสาวกลงรักปิดทองด้านละองค์ พระประธานในพระอุโบสถวัดขันเงินนี้นับว่าเป็นพระพุทธรูปประทับนั่งใหญ่ที่สุดองค์หนึ่งในภาคใต้ 

จิตรกรรมในพระอุโบสถ เป็นจิตรกรรมฝาผนังแบบประยุกต์ แนวปริศนาธรรม จากภาพพุทธประวัติหินสลัก นิทานชาดก โคลงโลกนิติ และพุทธภาษิต วาดโดยนายชัยวัฒน์ วรรณานนท์ เริ่มดำเนินการเมื่อวันที่ 15 มีนาคม 2544 เสร็จสิ้นเมื่อวันที่ 12 สิงหาคม 2551 ใช้เวลาทั้งสิ้น 7 ปี 

 พระวิหารเล็ก 
พระวิหารเล็ก หรือเรียกกันว่า โบสถ์น้อย หลังเดิมสร้างเมื่อ พ.ศ. 2514 ต่อมาชำรุดทรุดโทรม จึงได้รื้อสร้างใหม่เมื่อ พ.ศ. 2558 

พระประธานพระวิหาร  นามว่า หลวงพ่ออินทร์ เป็นพระพุทธรูปประทับนั่งปางมารวิชัย ก่ออิฐถือปูน (ปูนขาว ทำจากเปลือกหอยทะเลเผาไฟตำละเอียด ผสมกับน้ำอ้อยเคี่ยว) ผีมือช่างท้องถิ่น ขนาดหน้าตัก 1.70 เมตร สูงประมาณ 2.50 เมตร มีอายุมากกว่า 100 ปี  กล่าวกันว่า หลวงพ่ออินทร์ อดีตเจ้าอาวาสวัดขันเงิน เป็นผู้สร้าง แต่เดิมพระพุทธรูปองค์นี้ประดิษฐานเป็นประธานอยู่ในอุโบสถหลังเก่า เมื่อรื้ออุโบสถหลังเก่าแล้ว จึงย้ายมาประดิษฐานที่พระวิหารเล็ก  ซึ่งตั้งอยู่ด้านทิศเหนือของพระอุโบสถหลังปัจจุบัน กรมศิลปากรได้ขึ้นทะเบียนเป็นโบราณสถาน เมื่อวันที่ 15 ตุลาคม 2539

 ลำดับเจ้าอาวาส 
นับแต่สร้างวัดมาในสมัยกรุงศรีอยุธยา วัดขันเงินมีเจ้าอาวาสสืบต่อมาหลายรูป แต่ไม่สามารถสืบทราบได้ เท่าที่สืบทราบได้มีลำดับดังนี้
 ลำดับที่  รายนาม เริ่มวาระ สิ้นสุดวาระ 1  พระอาจารย์อุ  ?  ? 2  พระอาจารย์อินทร์  ?  ? 3  พระอาจารย์ชัย  ?  ? 4  พระครูหนู 
(พระปลัดหนู) ?  2445 5  พระเทพวงศาจารย์ (จันทร์ โกสโล)  2447  2506 6  พระราชญาณกวี (บุญชวน เขมาภิรโต)  2508  2531 7  พระธรรมโกศาจารย์ (องอาจ ฐิตธมฺโม)  2532  ปัจจุบัน
# การรัดหนังยาง
การรัดหนังยาง (ตัวย่อ RBL) เป็นการรักษาโรคริดสีดวงทวารแบบภายในทุกระดับขั้นในแผนกผู้ป่วยนอก
มีอุปกรณ์หลายอย่างที่แพทย์สามารถใช้เพื่อปฏิบัติการ รวมทั้งอุปกรณ์โลหะแบบดั้งเดิม, endoscopic banding, และ CRH O'Regan System
โดยทั้งหมดจะรัดหนังยางที่ฐานของหัวริดสีดวงเพื่อตัดเลือดซึ่งส่งไปที่หัว
ริดสีดวงก็จะหดตัวลง เนื้อเยื่อก็จะตายภายในไม่กี่วันแล้วหลุดออกเมื่อขับถ่ายตามปกติ โดยที่คนไข้อาจจะไม่สังเกตเห็นเลย

การรัดหนังยางเป็นการรักษาริดสีดวงที่นิยม เพราะมีโอกาสเจ็บน้อยกว่าการผ่าตัด และใช้เวลาฟื้นตัวน้อยกว่า
เป็นวิธีที่ได้ผลดีและดำเนินการได้โดยหลายวิธี
ถ้าทำด้วย CRH O’Regan System มันจะสัมพันธ์กับอัตราการเกิดอีกที่ 5% ภายใน 2 ปี
การรักษานี้อาจทำโดยแพทย์โรคทางเดินอาหาร แพทย์ลำไส้ใหญ่และทวารหนัก หรือศัลยแพทย์ทั่วไป

 ประวัติ 
เมื่อ 460 ปีก่อน ค.ศ ฮิปพอคราทีสเป็นบุคคลแรกที่ได้บันทึกการรัดหัวริดสีดวงด้วยด้าย
ในประวัติแพทย์แผนปัจจุบัน การรัดหัวด้วยหนังยางเริ่มเป็นครั้งแรกในปี ค.ศ. 1958

 วิธีการ 
thumb |upright | กล้องส่องตรวจไส้ตรง
การรัดหนังยางมีขั้นตอนดังต่อไปนี้
การวินิจฉัยก่อนรักษาและการรักษาด้วยยา
แพทย์จะวินิจฉัยริดสีดวงทวารด้วยกล้องซึ่งอาจทำโดย colonoscopy, anoscopy, หรือกล้องส่องตรวจไส้ตรง (proctoscopy)
การเตรียมตัว
คนไข้ไม่ต้องเตรียมตัวแต่อย่างใด
ตำแหน่งคนไข้
แพทย์ปกติจะให้คนไข้คุกเข่าลงที่เตียง หรือให้นอนหันหน้าไปทางซ้ายบนเตียงโดยให้งอเข่าไปทางหน้าอก (เหมือนเด็กในครรภ์)
การรัดหนังยาง
ถ้าใช้วิธี RBL แบบดั้งเดิม แพทย์จะสอดกล้องส่องตรวจไส้ตรง (proctoscope) เข้าไปที่ทวารหนัก แล้วใช้คีม (forceps) จับหัวริดสีดวงใส่เข้าไปในปากช่องกลมของเครื่องรัดหนังยาง (ligator) ต่อจากนั้นก็จะกดเครื่องให้ติดถึงฐานของริดสีดวงแล้วปล่อยยางรัดหัวริดสีดวง มีอุปกรณ์ที่ทำความสะอาดใช้ใหม่ได้เป็นทศวรรษ ๆ แล้ว ที่สามารถดูดหัวริดสีดวงแทนการใช้คีมแล้วใช้หนังยางรัด
อุปกรณ์แบบ CRH O'Regan ligation system ก็ไม่จำเป็นต้องใช้คีมเหมือนกัน แต่มีค่าใช้จ่ายสูงกว่าอุปกรณ์ที่สามารถดูดหัวริดสีดวงดังที่กล่าวแล้ว ซึ่งปกติศัลยแพทย์ทั่วไปหรือศัลยแพทย์ทวารหนักจะไม่ค่อยใช้ แต่แพทย์โรคทางเดินอาหารอาจใช้เพื่อเพิ่มรายได้ อุปกรณ์จะใช้แรงดูดค่อย ๆ ช่วยให้แพทย์สามารถปล่อยหนังยางเล็กเพื่อรัดฐานของริดสีดวง ปกติการรัดหนังยางจะทำ 3 ครั้งโดยใช้เวลา 2 อาทิตย์เพื่อรักษาอย่างสมบูรณ์ แพทย์อาจรัดหลายหัวพร้อมกัน ๆ โดยเฉพาะถ้าวางยาสลบ แต่การฟื้นตัวอาจนานกว่าและเจ็บกว่า

 ภาวะแทรกซ้อน 
ภาวะแทรกซ้อนจากการรัดหนังยางรวมทั้ง
เจ็บ
เลือดออก
ติดเชื้อและภาวะพิษเหตุติดเชื้อที่เชิงกราน
เกิดริดสีดวงแบบมีลิ่มเลือด (thrombosed hemorrhoids)
แผลเปื่อยไม่หาย

 สิ่งที่คนไข้ควรรู้หลังผ่าตัด 
ในบางกรณี คนไข้อาจจะเลือดออกโดยเฉพาะหลังถ่ายภายในสองอาทิตย์หลังจากรัดหนังยาง (แม้นี่ก็อาจเกิดจากหัวริดสีดวงที่ไม่ได้รักษาด้วย) ซึ่งอาจเป็นหลายวัน ถ้าคิดว่าเลือดออกมาก (เช่น เลือดออกมากกว่าหนึ่งช้อนชา) หรือไม่เลิก คนไข้ควรติดต่อหมอทันที
 ถ้ารู้สึกเจ็บ สามารถทานยาพาราเซตามอลได้ แต่ไม่ควรใช้ยาไอบิวพรอเฟน การแช่น้ำอุ่นประมาณ 10 นาที วันละ 2-3 ครั้งอาจช่วยได้
ไม่ควรยกของหนักหรือทำงานที่ออกแรงวันที่รัดหนังยาง (และในบางกรณี อาจจะไม่ควรถึง 4 วัน)
ยาระบายที่ทำอุจจาระให้อ่อนเช่น Docusate (Surfak) ควรใช้วันละครั้งเป็นเวลา 3 วัน ยาอาจหาได้ที่ร้านขายยาโดยไม่ต้องมีใบสั่งแพทย์
คนไข้ควรหลีกเลี่ยงการเบ่งถ่าย ถ้าถ่ายไม่ออก ควรจะแช่น้ำอุ่นประมาณ 10 นาที
เพื่อไม่ให้ท้องผูก ควรจะเสริมผลิตภัณฑ์ใยอาหารทุกวัน และเพิ่มดื่มน้ำให้ถึงวันละ 8 แก้ว (คือ 2 ลิตร)

 เชิงอรรถและอ้างอิง
# สโมสรฟุตบอลอุลซันฮุนได
สโมสรฟุตบอลอุลซันฮุนได เป็นสโมสรฟุตบอลอาชีพในประเทศเกาหลีใต้ โดยมีเจ้าของคือบริษัทอุตสาหกรรมหนักฮุนได ก่อตั้งเมื่อวันที่ 6 ธันวาคม ค.ศ. 1983 เข้าร่วมเคลีกในปี ค.ศ. 1984 ในนามสโมสร ฮุนได โฮรัง-อี สนามเหย้าคืออุลซันมุนซูฟุตบอลสเตเดียม

 ผู้เล่น 
 ชุดปัจจุบัน 

 ปล่อยยืมตัว 

 บุคลากร 
 หัวหน้าผู้ฝึกสอน: Hong Myung-bo
 ผู้ฝึกสอน: อี มิน-ซุง, คิม โด-คุน
 ฝ่ายแพทย์: เคย์ซึเกะ นะกะมุระ
 ผู้ฝึกสอนประตู: คว็อน ชัน-ซู
 ผู้สืบเหตุการณ์: ชิน ฮุน-โฮ
 ผู้ฝึกสอน ชุด U-18: คิม แท-วัน
 นักวิเคราะห์วิดีทัศน์: ซะโตะชิ ชิมิซึ

 เกียรติประวัติ 
 การแข่งขันในประเทศ 
 ลีก 
 เคลีกคลาสสิก
ชนะเลิศ (5): 1996, 2005, 2022, 2023, 2024
รองชนะเลิศ (8): 1986, 1991, 1998,  2002, 2003, 2011, 2013, 2020

 ถ้วย 
 เอฟเอคัพ
ชนะเลิศ (1): 2017
รองชนะเลิศ (1): 1998
 ลีกคัพ
ชนะเลิศ (5): 1986, 1995, 1998, 2007, 2011
รองชนะเลิศ (3): 1993, 2002, 2005
 ซูเปอร์คัพ
ชนะเลิศ (1): 2006
 เนชันแนลฟุตบอลแชมเปียนชิป
รองชนะเลิศ (2): 1989, 1999

 การแข่งขันระหว่างประเทศ 
 เอเชีย 
 เอเอฟซีแชมเปียนส์ลีก
ชนะเลิศ (2): 2012, 2020
 เอทรีแชมเปียนส์คัพ
ชนะเลิศ (1): 2006

 อันดับสโมสรเอเชีย 

 อันดับ  ประเทศ  สโมสร 27    เซเรโซ โอซะกะ 28   Nasaf 29    อุลซันฮุนได 30    Persipura Jayapura 31    ซานเฟรซ ฮิโระชิมะ
# พันธุศาสตร์เชิงแสง
การประยุกต์ใช้พันธุศาสตร์เชิงแสงโดยหลักแบ่งเป็น 3 ขั้นตอนคือ
(1) การระบุหรือการสังเคราะห์โปรตีนไวแสง (อ็อปซิน) ชนิดหนึ่ง เช่น Channelrhodopsin-2 (ChR2), Halorhodopsin (NpHR) เป็นต้น
(2) การออกแบบระบบเพื่อใส่สารพันธุกรรมที่มีอ็อปซินเข้าไปในเซลล์เพื่อให้โปรตีนได้การแสดงออก เช่น Cre-Recombinase หรือ Adeno-Associated-Virus 
(3) การใช้อุปกรณ์ที่ส่องแสงไฟเพื่อควบคุมการทำงานของเซลล์และ/หรือการใช้ตัวรับรู้ในการบันทึกการทำงานของเซลล์
พันธุศาสตร์เชิงแสงFunction: combining form 
Etymology: Greek optos, verbal of opsesthai 
1 : vision <optometry> 
2 : optic and <optoelectronics> 

เป็นเทคนิคทางชีววิทยาซึ่งใช้แสงเพื่อควบคุมเซลล์ในเนื้อเยื่อที่ยังมีชีวิตอยู่โดยเฉพาะนิวรอน โดยจะเป็นเซลล์ที่ได้ดัดแปลงพันธุกรรมให้แสดงออกช่องไอออนที่ไวแสง
เป็นวิธีปรับเปลี่ยนระบบประสาทในประสาทวิทยาศาสตร์
ที่ผสมเทคนิคต่าง ๆ จากทัศนศาสตร์ และพันธุศาสตร์ เพื่อควบคุมและเฝ้าสังเกตการทำงานของเซลล์ประสาทเดี่ยว ๆ ภายในเนื้อเยื่อที่ยังมีชีวิตอยู่ (in vivo)
แม้กระทั่งภายในสัตว์ที่เคลื่อนไวได้ และเพื่อวัดผลที่ได้จากการควบคุมปรับเปลี่ยนในเวลาจริง 
ตัวทำปฏิกิริยาสำคัญที่ใช้ในศาสตร์นี้ก็คือโปรตีนไวแสง
เพราะการควบคุมเซลล์ประสาทจะทำด้วยตัวกัมมันต์ (optogenetic actuators) เช่น channelrhodopsin, halorhodopsin, และ microbial rhodopsin
ในขณะที่การบันทึกแสงเนื่องจากการทำงานของเซลล์จะทำด้วยตัวรับรู้ (optogenetic sensors) ที่ใช้กับ calcium (GCaMP) กับการปล่อยสารสื่อประสาทจากถุงเล็ก (synapto-pHluorin) กับสารสื่อประสาท (GluSnFRs) หรือกับความต่างศักย์ข้ามเยื่อหุ้มเซลล์ (Arc Lightning, ASAP1)
โดยการควบคุมและการบันทึกข้อมูลจะจำกัดอยู่ที่เซลล์ประสาทซึ่งดัดแปลงพันธุกรรม และจะจำกัดที่และเวลาโดยเฉพาะเพราะต้องอาศัยแสง

เชิงอรรถและอ้างอิง

 แหล่งข้อมูลอื่น 
Optogenetics Resource Center, maintained by the Deisseroth lab.
Synthetic Neurobiology Group, MIT, the portal of the Boyden lab.
OpenOptogenetics.org, an optogenetics wiki, and its [ companion blog.
Molecular Neurogenetics and Optophysiology Laboratory,"Optogenetic activation and silencing recordings of individual prefrontal cortical neurons in vivo and in vitro.
Sohal lab portal 
Nurmikko lab portal 
Lab of Dr. Zhuo-Hua Pan 
Optophysiology at the Tyler lab 
Video: Ed Boyden on Optogenetics -- selective brain stimulation with light (SPIE Newsroom, April 2011)
หมวดหมู่:ประสาทวิทยาศาสตร์
หมวดหมู่:เทคนิคจุลชีววิทยา
หมวดหมู่:เทคนิคทางวิทยาศาสตร์
หมวดหมู่:ไซเบอร์เนติกส์
หมวดหมู่:ทฤษฎีระบบควบคุม
หมวดหมู่:การประสานสมอง-คอมพิวเตอร์
หมวดหมู่:อุปกรณ์ทางประสาท
หมวดหมู่:อุปกรณ์บันทึกข้อมูล
หมวดหมู่:อุปกรณ์วิทยาศาสตร์
หมวดหมู่:อุปกรณ์ห้องปฏิบัติการ
หมวดหมู่:วิศวกรรมชีวภาพ
# ชีววิทยาวิวัฒนาการ
ชีววิทยาวิวัฒนาการ  เป็นสาขาย่อยของชีววิทยาที่ศึกษากระบวนการวิวัฒนาการที่ได้สร้างความหลากหลายของสิ่งมีชีวิตบนโลก เริ่มตั้งแต่สิ่งมีชีวิตที่เป็นบรรพบุรุษร่วมเดียวกัน
กระบวนการนี้รวมทั้ง การคัดเลือกโดยธรรมชาติ การสืบเชื้อสายร่วมกัน และการเกิดสปีชีส์
สาขานี้พัฒนามาจากการศึกษาที่นักชีววิทยาชาวอังกฤษ เซอร์ จูเลียน ฮักซ์ลีย์ เรียกว่า modern evolutionary synthesis (ในช่วงคริสต์ศักราช 1930) ซึ่งก็เป็นความรู้จากสาขาอื่น ๆ ทางชีววิทยาที่มีอยู่แล้วแต่ยังไม่ได้นำมารวมกันเป็นต้นว่าพันธุศาสตร์ นิเวศวิทยา systematics และบรรพชีวินวิทยา

งานวิจัยในปัจจุบันได้ขยายรวมสถาปัตยกรรมทางพันธุกรรมในการปรับตัว, วิวัฒนาการเชิงโมเลกุล (molecular evolution), และปรากฏการณ์ทางธรรมชาติต่าง ๆ ที่มีอิทธิพลต่อกระบวนการวิวัฒนาการรวมทั้งการคัดเลือกทางเพศ การเปลี่ยนความถี่ยีนอย่างไม่เจาะจง และชีวภูมิศาสตร์
ส่วนสาขาที่ใหม่กว่าคือ ชีววิทยาพัฒนาการเชิงวิวัฒนาการ (evolutionary developmental biology, evo-devo) จะศึกษาว่าปัจจัยอะไรเป็นตัวควบคุมพัฒนาการของตัวอ่อน และดังนั้นจึงเป็นสาขาวิชาที่สังเคราะห์และรวมชีววิทยาการเจริญ (developmental biology) และสาขาอื่น ๆ ที่สังเคราะห์ความรู้ทางวิวัฒนาการต่าง ๆ